stanford-oval/wikipedia huggingface dataset:
Matthew Moore

Matt Moore, 1924
Matthew Moore (8. tammikuuta 1888 – 21. tammikuuta 1960) oli näyttelijä, joka oli syntynyt Fordstown Crossroadsissa, County Meathissa, Irlannissa. Hän ja hänen veljensä Tom ja Owen muuttivat siirtolaisina Yhdysvaltoihin ja siellä Hollywoodiin, Kaliforniaan, missä he loivat menestyksekkään uran elokuvatähtinä.
Hänen veljiensä tehtyä itsestään suuria nimiä elokuvateollisuudessa Matt Moore teki ensimmäisen elokuvansa vuonna 1913 ja jatkoi näyttelemistä säännöllisesti kuolemaansa saakka. Hän oli ideoillaan kehittämässä useita elokuvia niiden luontiprosessin aikana. Elokuva White Tiger oli saanut inspiraationlähteensä Afrikkaan suuntautuneelta metsästysmatkalta, jonka aikana Moore paini valkoisen tiikerin kanssa. Mooren onnistui, vaikka saikin tapauksessa lieviä vammoja, tallentaa tapahtuma filmille. Elokuvassa käytetty samanlainen kohtaus oli siis alkuperäinen, vaikka sitä olikin hieman muunneltu tätä tarkoitusta varten.
Moorella on tähti Hollywood Walk of Famessa osoitteessa 6301 Hollywood Blvd. Moore oli myös hyvin kiintynyt kahteen kissaansa, jotka esiintyivät useissa hänen elokuvissaan. Molemmilla on oma tähtensä Hollywood Walk of Famen eläinten osastolla.
Valikoitu filmografia

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1916 | The Pride Of The Clan |  |  |
| 1916 | 20,000 Leagues Under the Sea |  |  |
| 1919 | The Dark Star |  |  |
| 1923 | White Tiger |  |  |
| 1925 | The Unholy Three | Kolme paholaista | päätähtenä Lon Chaney, Sr. |
| 1926 | Coquette | Keimailija | Mary Pickford, hänen entinen kälynsä oli tämän elokuvan päätähtenä |
| 1927 | The Honorable Mr. Buggs |  |  |
| 1931 | The Front Page | Etusivu uusiksi |  |
| 1932 | Rain | Sadeaika |  |
| 1932 | Little Orphan Annie |  |  |
| 1933 | Deluge | Maailman perikato |  |
| 1939 | Range War |  |  |
| 1940 | Santa Fe Marshal |  |  |
| 1944 | Wilson |  |  |
| 1949 | Neptune's Daughter | Ahdin tytär |  |
| 1949 | That Forsyte Woman | Forsytein taru |  |
| 1950 | The Big Hangover | Kaikkien aikojen kohmelo |  |
| 1950 | Malaya | Malaya |  |
| 1951 | The Great Caruso | Kuolematon Caruso |  |
| 1951 | Three Guys Named Mike | Lennä kanssani |  |
| 1952 | Plymouth Adventure | Kohti seikkailua |  |
| 1953 | Latin Lovers | Brasilian öitä |  |
| 1954 | Executive Suite | Arpa on heitetty |  |
| 1954 | Seven Brides for Seven Brothers | 7 veljeksen morsiamet |  |
| 1954 | The Last Time I Saw Paris | Muistojen Pariisi |  |
| 1955 | The King's Thief | Kuninkaan varas |  |
| 1957 | An Affair to Remember | Unohtumaton rakkaus |  |
| 1957 | I Bury the Living |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Matthew Moore Internet Movie Databasessa. (englanniksi)
Kristillinen liitto (Slovakia)

| Kristillinen liitto> Kresťanská únia; KÚ |
| --- | --- |
  
Ideologia:  kristillinen oikeisto
Kansanedustajia:  5 (2020)
Kansainväliset jäsenyydet:  Euroopan kristillinen poliittinen liike
Infobox OKVirheellinen NIMI-arvo: 
Kristillinen liitto (Kresťanská únia; KÚ) on yksi Slovakian puolueista. Puolueen puheenjohtaja on Anna Záborská.
Europuolueena se on lähellä Euroopan kristillistä poliittista liikettä.
Vuooden 2023 parlamenttivaaleissa KU haki yhteistyötä maan toisen kristillisen puolueen KDH:n kanssa. KDH ei suostunut vaaliliittoon. Niinpä KU lähti  Tavalliset ihmiset -puolueen ja  Ihmisten vuoksi -ryhmän (Za ľudí), kanssa vaaliliittoon  nimeltä "Tavalliset ihmiset ja ystävät" (slovakiksi OĽANO a priatelia).
Maila Heikkilä

Maila Heikkilä (s. 20. syyskuuta 1938 Parainen) on suomalainen Tammelassa asuva nuortenkirjailija. Hän on kirjoittanut kolme nuortenkirjaa joiden päähenkilöinä ovat sisarukset Päivi ja Janne. Esikoiskirjan Yö kummitussaaressa tapahtumat sijoittuivat Turun saaristoon Seilin saarelle ja Ominaisten saarelle (kirjan ”Kummitussaari”), jonne haudattiin henkilöitä joita kirkko ei suostunut hautaamaan siunattuun maahan. Näitä olivat muun muassa murhaajat, rikolliset, huorintekijät tai itsemurhan tehneet. Toisen kirjan Takaa-ajo Härkätiellä tapahtumat sijoittuivat Hämeen härkätien varrelle ja kolmannen kirjan Seikkailu kalamajalla tapahtumapaikkana oli Tammelan Saloistenjärvi ja siellä sijaitseva vanha kalamaja.
Teoksia

Yö kummitussaaressa. Kustannus-Mäkelä, Karkkila 1986
Takaa-ajo Härkätiellä. Kustannus-Mäkelä, Karkkila 1988
Seikkailu kalamajalla ; D. W. af Grubbensin runon Salmensaaren kalamaja suom. Aarne Astala. Kustannus-Mäkelä, Karkkila 1989
Maila

Maila on monessa pallopelissä pallon tai muunlaisen pelivälineen lyömiseen tai liikuttamiseen käytettävä väline.
Erilaisia mailoja

golfmaila
jääkiekkomaila
jääpallomaila
pesäpallomaila
baseballmaila
tennismaila
pöytätennismaila
hockeymaila
squashmaila
salibandymaila
krikettimaila
poolomaila
biljardimaila
Klaus Hellberg

Klaus Raul Emil Hellberg (s. 29. elokuuta 1945 Porvoo) on suomalainen poliitikko. Hän toimi Suomen Sosialidemokraattisen Puolueen kansanedustajana vuosina 1995–2007 . Hänet valittiin SDP:n kunniajäseneksi vuonna 2020. Sotilasarvoltaan Hellberg on kersantti (1997).
Hellbergin isä oli kilpapyöräilijä ja kauppaneuvos Raul Hellberg.
Remington 51

| Remington 51 |
| --- | --- |

Tyyppi:  itselataava pistooli
Valmistusmaa:   Yhdysvallat
Valmistusvuodet:  1918-1927
Tekniset tiedot
Kaliiperi(t):  7,65×17 mm Browning, 9×17 mm Browning court
Aseen pituus:  165 mm
Piipun pituus:  89 mm
Paino (tyhjänä):  0,59 kg
Kapasiteetti:  7 patruunaa
Ammuksen lähtönopeus:  n. 275 m/s
Remington 51 (myös Remington model 51) on Remingtonin suunnitelema ja valmistama massasulkuinen itselataava pistooli.
Tuotanto

Remington aloitti itselataavien pistoolien valmistuksen vuonna 1917 saadessaan tilauksen Colt M1911 -pistoolien valmistuksesta. Kun tilaus valmistui, yhtiö päätti aloittaa oman pistoolien valmistuksen. Yhtiö suunnitteli uuden M51:n ja aloitti sen valmistuksen.
Ominaisuudet

Aseen sulkujärjestelmä perustuu massasulkuun. Aseessa on sekä kahvavarmistin että tavallinen varmistinvipu rungossa, lähellä aseen takapäätä.
Versiot

Remington model 52, aseen alkuperäisversio.
Remington model 53, aseen paranneltu versio.
Remington R51, aseen pohjalta tehty moderni versio.
Käännös suomeksi
Riistavesi (järvi)

| Riistavesi |
| --- | --- |

Valtiot:  Suomi
Paikkakunta:  Kuopio
Koordinaatit:  62°51′53″N, 28°09′28″E
Järvinumero:  04.691.1.001 
Mittaustietoja
Pinnankorkeus:  81,9 m 
Rantaviiva:  191,8 km
Pinta-ala:  22,78 km²
Tilavuus:  0,153 km³ 
Keskisyvyys:  6,61 m 
Suurin syvyys:  42,96 m 
 fiRiistavesi 
Riistavesi on järvi Pohjois-Savon maakunnassa. Se sijaitsee Riistaveden taajaman eteläpuolella Kuopiossa. Järven pinta-ala on 22,78 neliökilometriä ja se kuuluu Iso-Kallan vesistöön. Riistavesi on yhteydessä Juurusveteen kapean salmen kautta ja sieltä edelleen Kallaveteen. Vesistöön on istutettu planktonsiikaa.
Riistavesi on melko sokkeloinen. Sen saariluku on 116. Saarista 24 on yli hehtaarin laajuisia ja kaikkien saarten yhteenlaskettu pinta-ala on noin kuusi neliökilometriä. Riistaveden syvin kohta on noin 43 metriä ja vesitilavuus noin 153,2 kuutiohehtometriä.
Aiheesta muualla

Riistavesi; Järviwiki
Klaus Hedman

Klaus Hedman (s. 1953 Helsinki) on Helsingin yliopiston kansainvälisesti palkittu virologian professori. Hänet valittiin 1992 Euroopan parhaaksi nuoreksi kliiniseksi virologiksi.
Hedman tunnetaan IgG-aviditeettimittauksen tuomisesta infektiotautidiagnostiikkaan. Hän kehitti menetelmän 1980-luvun lopulla immunologi Ilkka Seppälän kanssa, ja se tarkentaa tietoa tartuntahetkestä ja parantaa tautidiagnoosin luotettavuutta.
Lisäksi Hedman tunnetaan uranuurtajana virustulehdusten DNA:han perustuvien diagnoosimenetelmien kehittämisessä ja käyttöönottamisessa. Hedmanin ryhmä on löytänyt useita aikaisemmin tuntemattomia ihmisen DNA-viruksia ja osoittanut, että elimistöön jäävän DNA:n perusteella voidaan havaita aiemmin elämän aikana sairastettu virusinfektio. Vuonna 2017 Hedman sai näistä ansioista J. W. Runebergin palkinnon, jonka Finska Läkaresällskapet jakaa joka toinen vuosi tunnustuksena menestyksellisestä tieteellisestä toiminnasta.
Hedman on urallaan saanut myös muita kotimaisia ja kansainvälisiä palkintoja.
RG Line

| RG Line |
| --- | --- |
Tunnuslause:  Lyhin meritie Ruotsiin
Perustettu:  2001
Avainhenkilöt:  Rabbe Grönblom
Kotipaikka:  Vaasa, Suomi
Toiminta-alue:  Pohjanlahti
Toimiala:  Varustamotoiminta
Huomioitavaa:  Julistettiin konkurssiin 2012.
Infobox OKNimi-testi OK: 
RG Line Oy Ab oli vuonna 2001 perustettu suomalainen laivayhtiö. Yhtiö harjoitti reittiliikennettä kahden Pohjanlahden rannikkokaupungin, Suomen Vaasan ja Ruotsin Uumajan välillä M/S RG I -aluksella (ent. M/S Kahleberg).
Laivayhtiön perusti liikemies Rabbe Grönblom muutama kuukausi sen jälkeen, kun Silja Line oli lopettanut Merenkurkun liikenteensä. Silja Line lopetti liikenteen vedoten Euroopan unionin päätökseen lakkauttaa verovapaa kaupankäynti jäsenvaltioiden välillä.
Yhtiö jätti konkurssihakemuksen 29. marraskuuta 2011, mutta liikennöinti jatkui normaalisti vuoden 2012 loppuun.
Aikaisemmat alukset

M/S Casino Express (2001–2007)
M/S Alandia (2004–2005)
M/S Östrand (teki vuonna 2004 yhden matkan)
M/S Global Carrier (2004–2005)
Aiheesta muualla

RG Linen viralliset kotisivut
Marshallin avaruuskeskus

Ilmakuva Marshall Space Flight Centerin testialueesta.
Marshallin avaruuskeskus (lyh. MSFC, engl. Marshall Space Flight Center, koko nimi George C. Marshall Space Flight Center) oli Nasan alkuperäinen päätoimipaikka ja nykyisin sen propulsiokeskus. Se vastaa avaruussukkulain propulsio-osista: Space Shuttle Main Enginestä, Space Shuttle External Tankista ja Space Shuttle Solid Rocket Boosterista.
Avaruuskeskus sijaitsee Redstone Arsenalissa Alabaman Huntsvillessä ja on nimetty kenraali George Marshallin mukaan. MSFC:ssä sijaitseva Huntsville Operations Support Center (HOSC) on yksi Nasan ohjauskeskuksista.
Historia

MSFC oli alkujaan Yhdysvaltain Army Ballistic Missile Agencyn (ABMA) ja Army Ordnance Missile Commandin (AOMC) toimintakeskus.
Alkujaan Fort Blississä toiminut Wernher von Braunin joukko siirrettiin Redstone Arsenalin. Siirtymä sotilaallisesta toiminnasta siviliitoimintaa tapahtui, kun Dwight D. Eisenhower ilmoitti paikan päällä National Aeronautics and Space Administrationin (NASA) perustamisen 1. heinäkuuta 1960. Samalla paikka sai nykyisen nimensä. Keskuksesta tuli von Braunin ja muiden saksalaisten raketti-insinöörien tukikohta. 15. maaliskuuta 2010 keskus juhli 50-vuotista Nasa-historiaansa – 50 vuotta aiemmin presidentti Eisenhower hyväksyi lain, joka siirsi noin 47 00 Army Ballistic Missile Agency's Development Operations Divisionin työntekijää Nasan työntekijöiksi, tämä päätti Yhdysvaltain armeijan roolin ydinohjusten kehittelyssä.
Menneitä projekteja

Hermes, varhainen muunnos saksalaisesta V-2-raketista,
Juno I, käytettiin Explorer I -satelliitin laukaisuun
Redstone
Mercury-ohjelma
Jupiter IRBM
Atlas,
Gemini-ohjelma
Titan
Saturn-rakettiperhe, käytettiin Apollo- ja Skylab-ohjelmissa
Nykyisiä ja tulevia projekteja

Vuonna 2006 MSFC:n Exploration Launch Projects Office aloitti toiminnan Project Constellation -ohjelman Ares I - ja Ares V -rakettien sekä Orion-aluksen parissa. MSFC vastaa näiden rakettien suunnittelusta, kehittämisestä ja testauksesta, mutta Johnson Space Centerillä Houstonissa on päävastuu kehittämisestä.
Nykyisiä ja tulevia projekteja > Projektit ja projektitoimistot

Space Shuttle Propulsion -- Space Shuttle Propulsion Office
International Space Station Support -- Payload Operations Center
Launch Vehicle Development -- Exploration Launch Projects Office
Advanced Propulsion -- The Propulsion Research Laboratory
Exploring the Solar System -- Exploration Launch Projects Office
Constellation Program Office
Lunar Precursor and Robotic Program
Discovery and New Frontiers Program Office
National Space Science and Technology Center
Optics and Exploration Technology -- Space Optics Manufacturing Technology Center
Instrument and Payload Systems Department
The Spacecraft and Vehicle Systems Department
The Propulsion Systems Department
Materials and Processes Laboratory
Test Laboratory
Mission Operations Laboratory
Continuing Scientific Research and Discovery
Engineering the Future -- Engineering Directorate
Johtajat

Wernher von Braun – 1960-07-011. heinäkuuta 1960 – 1970-01-2727. tammikuuta 1970
Eberhard Rees – 1970-04-011. huhtikuuta 1970 – 1973-01-1919. tammikuuta 1973
Rocco Petrone – 1973-01-2626. tammikuuta 1973 – 1974-04-1515. huhtikuuta 1974
William R. Lucas – 1974-06-1515. kesäkuuta 1974 – 1986-07-033. heinäkuuta 1986
Thomas Jack Lee – (toimiva) 1986-07-033. heinäkuuta 1986 – 1986-09-2929. syyskuuta 1986
James R. Thompson, Jr. – 1986-09-2929. syyskuuta 1986 – 1986-07-066. heinäkuuta 1986
Thomas Jack Lee – 1989-07-066. heinäkuuta 1989 – 1994-01-066. tammikuuta 1994
Gene Porter Bridwell – 1994-01-066. tammikuuta 1994 – 1996-02-033. helmikuuta 1996
Jerroll Wayne Littles – 1996-02-033. helmikuuta 1996 – 1998-01-033. tammikuuta 1998
Carolyn S. Griner – (toimiva) 1998-01-033. tammikuuta 1998 – 1998-09-1111. syyskuuta 1998
Arthur G. Stephenson – 1998-09-1111. syyskuuta 1998 – 2003-05--toukokuu 2003
David A. King - 2003-06-1515. kesäkuuta 2003 –
Aiheesta muualla

Wikimedia Commonsissa on kuvia tai muita tiedostoja aiheesta .
Official site
Nasan toimipisteet
NASA Ames Research Center
Dryden Flight Research Center
Glenn Research Center
Goddard Space Flight Center
Jet Propulsion Laboratory
Lyndon B. Johnson Space Center
John F. Kennedy Space Center
Langley Research Center
Marshall Space Flight Center
John C. Stennis Space Center
Seremonia, jossa keskus siirtyi armeijalta Nasalle 1. heinäkuuta 1960.
Requiem (Kornin albumi)

| Requiem Korn |
| --- | --- | --- |

Studioalbumin tiedot
 Julkaistu: 4. helmikuuta 2022
 Kesto: 32.39
 Levy-yhtiö: Loma Vista Recordings
Listasijoitukset
  6. (albumilista)    3. (fyysinen albumilista)
Kornin muut julkaisut
| The Nothing 2019 | Requiem 2022 | Requiem Mass 2023 |
Singlet albumilta Requiem
 ”Start the Healing” Julkaistu: 11. marraskuuta 2021  ”Forgotten” Julkaistu: 13. tammikuu 2022  ”Lost In The Grandeur” Julkaistu: 2. helmikuuta 2022
Requiem on Kornin neljästoista studioalbumi, joka julkaistiin 4. helmikuuta 2022.
Kappaleet

Forgotten – 3.17
Let The Dark Do The Rest – 3.39
Start The Healing – 3.28
Lost In The Grandeur – 3.50
Disconnect – 3.26
Hopeless And Beaten – 3.59
Penance To Sorrow – 3.20
My Confession – 3.34
Worst Is On Its Way – 4.03
I Can't Feel – 3.52  (Japanin bonuskappale)
Kokoonpano

Jonathan Davis – laulu
James "Munky" Shaffer – kitara
Brian "Head" Welch – kitara
Reginald "Fieldy" Arvizu – basso
Ray Luzier – rummut
Arvostelut

Kaaoszine:
Soundi:
Aiheesta muualla

Requiem (Kornin albumi) Discogsissa. (englanniksi)
Klaus Hasselmann

| Klaus Hasselmann> Henkilötiedot |
| --- | --- |
Syntynyt: 25. lokakuuta 1931 (ikä 92) Hampuri, Saksa
Koulutus ja ura
Väitöstyön ohjaaja:  Walter Tollmien
Instituutti:  Hampurin yliopisto Max Planck -instituutti
Tutkimusalue:  meritiede klimatologia
Palkinnot:   Nobelin fysiikanpalkinto (2021)
Aiheesta muualla
mpimet.mpg.de/en/staff/externalmembers/klaus-hasselmann
Klaus Hasselmann (s. 25. lokakuuta 1931 Hampuri, Saksa) on saksalainen meritieteilijä ja ilmastonmallintaja.
Klaus Hasselmann kuuluu ilmastonmuutoksen tutkimuksen uranuurtajiin. Hän kehitti sään ja ilmaston muutoksia yhdistävän mallin, jonka avulla selitti miten ilmaston hitaat muutokset kuten merivirtojen muuttuminen vaikuttavat sääilmiöihin kuten sateeseen.  Hänelle myönnettiin vuoden 2021 Nobelin fysiikanpalkinto, jonka hän jakoi Giorgio Parisin ja Syukuro Manaben kanssa.
Luettelo valtioiden valuuttakurssijärjestelmistä

Tämä on luettelo maiden valuuttakurssijärjestelmistä
Valtiot joilla ei ole omaa valuuttaa > Yhdysvaltain dollari laillisena  maksuvälineenä

Brittiläiset Neitsytsaaret
Alankomaiden Karibia
Ecuador
El Salvador
Marshallinsaaret
Mikronesia
Palau
Itä-Timor
Turks- ja Caicossaaret
Valtiot joilla ei ole omaa valuuttaa > Euro laillisena  maksuvälineenä

Andorra
Kosovo
Monaco
Montenegro
San Marino
Vatikaanivaltio
Valtiot joilla ei ole omaa valuuttaa > Australian dollari laillisina maksuvälineinä

Kiribati
Nauru
Tuvalu
Valtiot joilla ei ole omaa valuuttaa > Sveitsin frangi laillisina maksuvälineinä

Liechtenstein
Valuuttalautakunta > Yhdysvaltain dollari valuuttakurssin reservivaluuttana

Antigua ja Barbuda (XCD)
Djibouti (DJF)
Dominica (XCD)
Grenada (XCD)
Hongkong (HKD)
Saint Kitts ja Nevis (XCD)
Saint Lucia (XCD)
Saint Vincent ja Grenadiinit (XCD)
Valuuttalautakunta > Euro valuuttakurssin reservivaluuttana

Bosnia ja Hertsegovina (BAM)
Bulgaria (BGN)
Ranskan Polynesia (XPF)
Valuuttalautakunta > Singaporen dollari valuuttakurssin reservivaluuttana

Brunei (BND)
Vaihdettavat kiinnitykset > Yhdysvaltain dollari valuuttakurssin reservivaluuttana

Azerbaidžan (AZN)
Aruba (AWG)
Bahama (BSD)
Bahrain (BHD)
Barbados (BBD)
Belize (BZD)
Bermuda (BMD)
Curaçao (ANG)
Eritrea (ERN)
Jordania (JOD)
Oman (OMR)
Qatar (QAR)
Saudi-Arabia (SAR)
Sint Maarten  (ANG)
Etelä-Sudan (SSP)
Turkmenistan (TMT)
Yhdistyneet arabiemiraatit (AED)
Venezuela (VEF)
Panama (PAB)
Vaihdettavat kiinnitykset > Euro valuuttakurssin reservivaluuttana

Benin (XOF)
Burkina Faso (XOF)
Kap Verde (CVE)
Kamerun (XAF)
Keski-Afrikan tasavalta (XAF)
Tšad (XAF)
Komorit (KMF)
Norsunluurannikko (XOF)
Tanska (DKK)
Päiväntasaajan Guinea (XAF)
Gabon (XAF)
Guinea-Bissau (XOF)
Mali (XOF)
Niger (XOF)
Kongon tasavalta (XAF)
São Tomé ja Príncipe (STD)
Senegal (XOF)
Togo (XOF)
Vaihdettavat kiinnitykset > Etelä-Afrikan rand valuuttakurssin reservivaluuttana

Eswatini (SZL)
Lesotho (LSL)
Namibia (NAD)
Vaihdettavat kiinnitykset > Komposiittivaihtokurssi

Fidži (FJD)
Kuwait (KWD)
Libya (LYD)
Marokko (MAD)
Samoa (WST)
Vaihdettavat kiinnitykset > Muut valuutat valuuttakurssin reservivaluuttana

Bhutan (BTN)
Nepal (NPR)
Vaihdettavat kiinnitykset > Muu

Salomonsaaret (SBD)
Vakautetut järjestelyt > Yhdysvaltain dollari valuuttakurssin reservivaluuttana

Guyana (GYD)
Irak (IQD)
Kazakstan (KZT)
Libanon (LBP)
Malediivit (MVR)
Suriname (SRD)
Trinidad ja Tobago (TTD)
Vakautetut järjestelyt > Euro valuuttakurssin reservivaluuttana

Pohjois-Makedonia (MKD)
Vakautetut järjestelyt > Komposiittivaihtokurssi

Singapore (SGD)
Vietnam (VND)
Vakautetut järjestelyt > Valuutta aggregaatti tavoite

Bangladesh (BDT)
Burundi (BIF)
Kongon demokraattinen tasavalta (CDF)
Guinea (GNF)
Sri Lanka (LKR)
Tadžikistan (TJS)
Jemen (YER)
Vakautetut järjestelyt > Muu

Angola (AOA)
Azerbaidžan (AZN)
Bolivia (BOB)
Indeksiin sidottu > Yhdysvaltain dollari valuuttakurssin ankkurina

Nicaragua (NIO)
Indeksiin sidottu > Komposiittivaihtokurssi

Botswana (BWP)
Indeksiin sidottu > Yhdysvaltain dollari valuuttakurssin reservivaluuttana

Honduras (HNL)
Jamaika (JMD)
Papua-Uusi-Guinea (PGK))
Indeksiin sidottu > Valuutta aggregaatti tavoite

Kiina (CNY)
Etiopia (ETB)
Uzbekistan (UZS)
Indeksiin sidottu > Inflaatiokohdistuskehys

Armenia (AMD)
Dominikaaninen tasavalta  (DOP)
Guatemala (GTQ)
Indeksiin sidottu > Muu

Valko-Venäjä (BYR)
Haiti (HTG)
Laos (LAK)
Sveitsi (CHF)
Tunisia (TND)
Kiinnitetty horisontaalinen valuuttakurssi > Komposiittivaihtokurssi

Tonga (TOP)
Muut hallinnolliset järjestelyt > Yhdysvaltain dollari valuuttakurssin ankkurina

Kambodža (KHR)
Liberia (LRD)
Muut hallinnolliset järjestelyt > Komposiittivaihtokurssi

Algeria (DZD)
Iran (IRR)
Syyria (SYP)
Muut hallinnolliset järjestelyt > Valuutta aggregaatti tavoite

Gambia (GMD)
Myanmar (MMK)
Nigeria (NGN)
Ruanda (RWF)
Muut hallinnolliset järjestelyt > Inflaatioon sidottu tavoite

Tšekki (CZK)
Muut hallinnolliset järjestelyt > Muut

Costa Rica (CRC)
Kirgisia (KGS)
Malesia (MYR)
Mauritania (MRO)
Pakistan (PKR)
Sudan (SDG)
Vanuatu (VUV)
Kelluvat valuutat > Valuutta aggregaatti tavoite

Afganistan (AFN)
Kenia (KES)
Madagaskar (MGA)
Malawi (MWK)
Mosambik (MZN)
Papua-Uusi-Guinea (PGK)
Seychellit (SCR)
Sierra Leone (SLL)
Tansania (TZS)
Ukraina (UAH)
Uruguay (UYU)
Kelluvat valuutat > Inflaatioon sidottu tavoite

Albania (ALL)
Argentiina (ARS)
Brasilia (BRL)
Kolumbia (COP)
Georgia (GEL)
Ghana (GHS)
Unkari (HUF)
Islanti (ISK)
Indonesia (IDR)
Israel (ILS)
Etelä-Korea (KRW)
Moldova (MDL)
Uusi-Seelanti (NZD)
Paraguay (PYG)
Peru (PEN)
Filippiinit (PHP)
Romania (RON)
Serbia (RSD)
Etelä-Afrikka (ZAR)
Thaimaa (THB)
Turkki (TRY)
Uganda (UGX)
Kelluvat valuutat > Muut

Intia (INR)
Mauritius (MUR)
Mongolia (MNT)
Sambia (ZMW)
Vapaasti kelluvat valuutat > Inflaatioon sidottu tavoite

Australia (AUD)
Kanada (CAD)
Chile (CLP)
Japani (JPY)
Meksiko (MXN)
Norja (NOK)
Puola (PLN)
Ruotsi (SEK)
Britannia (GBP)
Vapaasti kelluvat valuutat > Muut

(EUR)
Itävalta
Belgia
Kypros
Malline:Flag
Viro
Suomi
Ranska
Saksa
Kreikka
Irlanti
Italia
Latvia
Liettua
Luxemburg
Malta
Alankomaat
Portugali
Slovakia
Slovenia
Espanja
Venäjä (RUB)
Somalia (SOS)
Egypti (EGP)
Yhdysvallat (USD)
Korson Kaiku

| Korson Kaiku |
| --- | --- |
Perustettu:  1961
Paikkakunta:  Vantaa, Suomi
Lajit:  karate, lentopallo, kuntoilu, maastopyöräily, salibandy, yleisurheilu
Kotisivu:  https://www.korsonkaiku.fi
Korson Kaiku ry on Vantaan Korsossa toimiva noin 600 aktiivijäsenen monilajiurheiluseura. Se on perustettu vuonna 1961. Kaiussa harrastetaan karatea, kevytlentopalloa ja kuntoliikuntaa, konkariurheilua, lentopalloa, maastopyöräilyä, salibandya ja yleisurheilua.
Kaiun tunnetuin urheilija on Valentin Kononen.
RHA68

RHA68 on taajuusalueella 67,500–72,325 MHz Suomessa toimivien radiopuhelinten kansallinen standardi. Laitteet on tunnettu Suomessa myös nimellä metsästys-VHF tai jahti-VHF. Tämän tyyppisistä radiopuhelimista täytyi Suomessa maksaa vuoden 2016 loppuun taajuusmaksu.
Radiopuhelimissa on 26 kanavaa. Osa kanavista on varattu tiepalvelun, autourheilun ja vapaaehtoisen pelastuspalvelun käyttöön. Loput ovat käytettävissä harrastus- ja työkäyttöön.
RHA68 on osittain päällekkäinen mm. Venäjällä käytettävän OIRT FM -yleisradiotaajuusalueen kanssa.
Kanavia 15, 16 ja 18–21 ei saa käyttää 10 kilometriä lähempänä Venäjän, Ruotsin tai Norjan rajoja.
RHA68-kanavien taajuudet ja käyttötarkoitukset > Kanavaryhmä A

| Kanava | Taajuus | Käyttötarkoitus | Tehorajoitus |
| --- | --- | --- | --- |
| 1 | 68,100 MHz | Tiepalvelu | 25 W |
| 2 | 68,300 MHz | Autourheilu | 25 W |
| 3 | 68,425 MHz | Vapaaehtoinen pelastuspalvelu | 25 W |
| 4 | 68,525 MHz | Autourheilu | 25 W |
| 17 | 68,225 MHz | Vapaaehtoinen pelastuspalvelu | 25 W |